MUNICIPIUL  TIMISOARA                                                                                             APROBAT
DIRECŢIA URBANISM
SERVICIU BANCA DE DATE URBANĂ ŞI CADASTRU                                                 PRIMAR
SC2015 - 10469 / 27.04.2015					                          NICOLAE ROBU
R E F E R A T
privind radierea poziţiilor nr. 5286 şi nr.5288 din Anexa 1 la HCL395/2014 privind inventarul domeniului public al Municipiului Timişoara

            Având în vedere adresa Ministerului Dezvoltării Regionale şi Administraţiei Publice nr.28573/03.04.2015, transmisă de Consiliul Judeţean Timiş prin adresa nr. 4376R/20.04.2015, prin care s-a respins promovarea proiectului de hotărâre de guvern pentru modificarea şi completarea HG977/2002 privind atestarea domeniului public al Municipiului Timişoara, propunem modificarea Anexei 1 la HCL395/01.08.2014, şi anume radierea poziţiilor nr. 5286 şi nr.5288, în care sunt înscrise imobile proprietatea Statului Român şi care vor face obiectul unui proiect de hotărâre de trecere din proprietatea Statului Român în proprietatea Municipiului Timişoara-domeniu public, în baza art. 9, alin.(1) din Legea 213/1998 privind bunurile proprietate publică "trecerea unui bun din domeniul public al statului în domeniul public al unei unităţi administrativ -teritoriale se face la cererea consiliului judeţean, respectiv a Consiliului General al Muncipiului Bucureşti sau a consiliului local, după caz, prin hotărâre a Guvernului".
	Celelalte poziţii din Anexa 1 la HCL395/2014 vor rămâne neschimbate, deoarece sunt înscrise imobile proprietatea Municipiului Timişoara, cu care se va completa inventarul bunurilor care aparţin domeniului public al Municipiulkui Timişoara, atestat prin HG977/2002. Parcelele de teren pentru calea ferată au fost înscrise provizoriu ca domeniu public al Municipiului Timişoara, în baza  HCL 468/2013 prin care s-a aprobat operaţiunea de primă înscriere a parcelelor respective, şi ulterior dezmembrate conform documentaţiei cadastrale întocmită de ing. Liviu-Ioan V.Langa, în baza HCL 175/15.04.2014 şi Certificatului de Urbanism nr. 1982/12.06.2014.
Imobilele menţionate nu fac obiectul unor litigii pe rolul instanţelor de judecată, conform adreselor Serviciului Juridic nr. SC2014-4082, 4086 /06.03.2014, CT2013-5609/07.04.2014, UR2014-940/17.03.2014 sau a unor dosare nesoluţionate de revendicare în baza Legii nr.18/1991, a Legii nr.1/2000, a Legii nr. 10 /2001, O.U.G.94/2000, O.U.G.83/1999 şi a Legii nr. 247 /2005, conform adreselor cu nr. SC2014-4083, 4084/21.02.2014, CT2013-5609/07.04.2014, UR2014-940/19.03.2014 de la Direcţia Clădiri, Terenuri şi Dotări Diverse, precum  şi adreselor cu nr. SC2014-4081, 4085 /19.02.2014, CT2013-5609/04.04.2014, UR2014-940/17.03.2014 de la Serviciu Administrare Fond Funciar.
            Propunem emiterea unei hotărâri a Consiliului Local prin care se aprobă radierea poziţiilor nr. 5286 şi nr. 5288 din Anexa 1 la HCL 395 / 2014 privind inventarul domeniului public al Municipiului Timişoara, în care sunt înscrise imobilele din str. Gh. Doja nr. 29, cu nr. top. 11774,11775, din  CF 436014, respectiv str. Jiul nr.2, cu nr. top.17305/1,17308/1/2/1 din CF 433334 Timişoara, poziţii corespunzătoare poziţiilor nr. 4810, respectiv nr.4812 din proiectul de hotărâre de guvern trimis de Consiliul Judeţean Timiş  Guvernului României, celelalte prevederi ale HCL395/2014 rămân neschimbate.

